

Gradsko vijeće

KLASA: 081-01/22-01/1

URBROJ: 2186-1-04-02/1-22-5

Varaždin, 30. rujan 2022. godine

Na temelju članka 45. Statuta Grada Varaždina(„Službeni vjesnik Grada Varaždina“, broj 3/18, 2/20, 2/21 i 4/21 – pročišćeni tekst) i članka 14. Kodeksa ponašanja članova Gradskog vijeća Grada Varaždina („Službeni vjesnik Grada Varaždin“ broj 7/22), Odbor za izbor i imenovanje Gradskog vijeća Grada Varaždina, objavljuje

JAVNI POZIV
za predlaganje kandidata za imenovanje

predsjednika Etičkog odbora

i

predsjednika i četiri člana Vijeća časti

za provedbu Kodeksa ponašanja članova Gradskog vijeća Grada Varaždina

I.

Predmet ovog Javnog poziva je prikupljanje prijava kandidata za imenovanje:

1. predsjednika Etičkog odbora
2. predsjednika i četiri člana Vijeća časti.

II.

Etički odbor je tijelo koje nadzire primjenu Kodeksa ponašanja članova Gradskog vijeća Grada Varaždina, provodi postupak zbog kršenja odredbi Kodeksa ponašanja na vlastitu inicijativu ili po zaprimljenoj prijavi, predlaže Gradskom vijeću donošenje odluke o usklađenosti postupanja članova Gradskog vijeća s Kodeksom ponašanja, predlaže Gradskom vijeću sankcije za članove Gradskog vijeća za postupanja koja nisu u skladu s odredbama Kodeksa ponašanja te obavlja druge poslove sukladno odredbama Kodeksa ponašanja.

Etički odbor ima predsjednika i dva člana koje imenuje Gradsko vijeće Grada Varaždina.

Predsjednik Etičkog odbora imenuje se iz reda osoba nedvojbenog javnog ugleda u lokalnoj zajednici.

Predsjednik Etičkog odbora ne može biti nositelj političke dužnosti, niti član političke stranke, odnosno kandidat nezavisne liste zastupljene u Gradskom vijeću.

III.

Vijeće časti je tijelo koje nadzire provedbu Kodeksa ponašanja u drugom stupnju te odlučuje u drugom stupnju o odlukama Gradskog vijeća o povredama Kodeksa ponašanja članova Gradskog vijeća.

Vijeće časti ima predsjednika i četiri člana koje imenuje Gradsko vijeće Grada Varaždina.

Predsjednik i članovi Vijeća časti imenuju se iz reda osoba nedvojbenog javnog ugleda u lokalnoj zajednici.

Predsjednik i članovi Vijeća časti ne mogu biti nositelji političke dužnosti, niti članovi političke stranke, odnosno kandidati nezavisne liste zastupljene u Gradskom vijeću.

IV.

Mandat predsjednika i članova Etičkog odbora i predsjednika i članova Vijeća časti traje do isteka mandata članova Gradskog vijeća.

V.

Predsjednik i članovi Etičkog odbora te predsjednik i članovi Vijeća časti imaju pravo na naknadu za rad sukladno odluci kojom se regulira visina naknade za rad članova radnih tijela Gradskog vijeća.

VI.

Javni poziv i Obavijest o objavi ovog Javnog poziva objavljuju se na službenoj internetskoj stranici Grada Varaždina.

VII.

Javni poziv bit će otvoren od 3. do 30. listopada 2022. godine

VIII.

Prijave s potrebnom dokumentacijom kandidati mogu podnijeti elektronički, putem obrasca koji se nalazi na službenoj internetskoj stranici Grada Varaždina na email: anica.musanovic@varazdin.hr ili je dostaviti u pisanom obliku na adresu:

GRAD VARAŽDIN

Upravni odjel za poslove gradonačelnika i Gradskog vijeća Grada Varaždina

Trg kralja Tomislava 1.

42 000 Varaždin

s naznakom:

„Prijava kandidata za predsjednika Etičkog odbora za provedbu Kodeksa ponašanja članova Gradskog vijeća Grada Varaždina“

ili

„Prijava kandidata za predsjednika/člana Vijeća časti za provedbu Kodeksa ponašanja članova Gradskog vijeća Grada Varaždina“

Navedeni obrazac kandidat obavezno vlastoručno potpisuje.

Dokumentacija koja se prilaže prijavi uz obrazac:

- uvjerenje nadležnog suda da se protiv kandidata ne vodi kazneni postupak (ne starije od 6 mjeseci)

- izjava kandidata da nije nositelj političke dužnosti, niti član političke stranke, odnosno kandidat kandidacijske liste grupe birača zastupljene u Gradskom vijeću.

IX.

Nepravodobne prijave i one koje ne ispunjavaju uvjete te nisu podnesene na propisani način neće se razmatrati o čemu će podnositelji biti obaviješteni pisanim putem te na iste nemaju pravo žalbe.

X.

Riječi i pojmovi koji imaju rodno značenje bez obzira jesu li u ovom Javnom pozivu korišteni u muškom ili ženskom rodu odnose se na jednak način na muški i ženski rod.

XI.

U slučaju nejasnoća i dodatnih pitanja kandidati se mogu obratiti Upravnom odjelu za poslove gradonačelnika i Gradskog vijeća Grada Varaždina na broj telefona 042 402-502 ili putem e-maila: anica.musanovic@varazdin.hr

ODBOR ZA IZBOR I IMENOVANJE

GRADSKOG VIJEĆA GRADA VARAŽDINA